**Referat fra styremøte i FF-HiOA 19. september 2017**

Til stede: Eldbjørg Marie Schön, Erik Dahlgren, Anne-Catrine Wolden, Kirsten Klæbo, Anders Martinsen, Mira Aaboen Sletten, Audun Sanderud, Bennedichte C. R. Olsen, Gyrid Vikøren, Morten Kielland og Arve Angen (referent).

Forfall: Inger-Lise Neslein og Hilde Sylliaas

Referatet fra forrige styremøte ble godkjent.

**1.IDF-saker:**

2/2 - Grunnopplæring HMS

Styret synes det er beklagelig at man nå innfører en redusert opplæring.

3/2 - IBM-/Watson universitet

I saksdokumentet står det bare at Morten Irgens vil orientere om saken. Vi må gi beskjed om at det skal sendes ut mer informasjon i slike tilfeller.

Vi må spørre om hvordan det kan skje at en avtale om at vi skal bli et slikt universitet inngås uten at man går via de rette kanaler.

4/2 – Lederspenn

Fak. SAM og Fak. LUI har spilt inn at de ønsker å finne løsninger som kan avhjelpe fakultetenes behov for å redusere personallederspennet i store organisatoriske enheter. Forslag til rektorbeslutning er en praksisendring, som åpner for å opprettelederstillinger med fag-, personal- og budsjettansvar i administrative enheter med lederspenn utover 20 medarbeidere, uten å opprette nye organisatoriske enheter.

Til denne saken ønsker vi svar på følgende spørsmål:

- Hvilke erfaringer de har gjort seg på Fak. HF etter omgjøringen der?

- Hvilke økonomiske konsekvenser vil dette få?

- Vil dette innebære en økning i antall ledere?

- Kan man gjøre det annerledes? Kanskje man eller skal tenke nytt vedr. organisering.

Styret mener at et nytt tredje lederledd vil være unødvendig.

5/2 – Saksbehandling ved organisasjonsendringer

Ledelsen vil at vi ser nærmere på en løsning hvor styret på HiOA kun vedtar et organisasjonskart ned til nivå 2, og at den videre organiseringen delegeres til ledere på nivå 2.

Ledelsen ønsker at det nedsettes en partssammensatt arbeidsgruppe for å utarbeide et forslag som kan legges frem for styret.

Vi må da spørre hvordan denne gruppen skal se ut, hvem som skal være med i den og hvilket mandat den vil få. Dette skal være en drøftingssak.

6/2 – Arbeidsplaner som styringsverktøy

Ledelsen ønsker å nedsette et partssammensatt utvalg.

Vi vil foreslå at gruppen utvides til tre representanter for tjenestemannsorganisasjonene. Vi ønsker her å få med to representanter: Eldbjørg og Erik Døving.

Vi ønsker også at det diskuteres hvem som skal lede gruppen.

7/2 – Lukking av alle-epost ved HiOA

Styret mener det er galt å fjerne muligheten for å sende alle-epost.

8/2 - Administrasjonen orienterer

HiOA skal ferdigstille en strategi for digitalisering innen utgangen av 2017.

Når det gjelder digitaliseringsstrategien lurer styret på hvor det blir av IDF og AMU i dette. Det er kort tid igjen av året.

I vedlegget om digital strategi forslås det blant annet en idedugnad med medlemmer i idf, men at de da ikke skal ha «fagforeningshatten på». Styret lurer på hvorfor ikke medlemmene i IDF skal ha denne «hatten» på? Når medlemmer av idf-inviteres, er det vel fordi de representerer fagforeningene. Likeledes - hva skal man mene noe om?

9/2 – TMO orienterer

Eldbjørg og Erik vil igjen spørre om hva som skjer med et eventuelt skifte av timeplansystem. De vil også ta opp dette med at Fronter fungerer dårlig nå, hva som skjer med Campus Lillestrøm og de vil etterlyse rektors deltakelse i IDF.

**2. Skal FF-HiOA ha et eget politikk-dokument for TA-ansatte?**

Styret vedtok, mot Fak. SAMs stemme, at vi skal ha et eget politikk-dokument for TA-ansatte. Bennedichte Olsen så ikke behovet for et eget politikk-dokument ettersom FF-HiOA skal ha en helhetlig politikk som retter seg mot alle medlemmene. Hun mente det ikke var empiriske signaler som tydet på at TA-ansatte hadde kommet dårlig ut i lønnsforhandlinger. Hun var også usikker på hvordan et politikk-dokument skulle brukes i forhold til TA-ansattes karrieremuligheter.

**3. Ou-seminar Gdansk 27-30. november**

Det er kun 11 påmeldte til nå. Vi setter ny frist for påmelding til 20. oktober. Arve sender mail med ny påmeldingfrist.

Morten Kielland vil bestille hotellrom for alle, også de som kommer tidligere. Det var greit for styret at deltakerne selv trekker fra ekstra hotelldøgn på reiseregningen.

Ingen fra FF sentralt kan delta på seminaret. Vera Berg blir med oss, og hun vil blant annet holde innlegg om sine erfaringer som tillitsvalgt ved HiOA. Morten jobber med å få en lokal fagforeningsrepresentant til å stille på seminaret.

**4. Vervekampanje i FF-HiOA**

FF-HiOA har nå satt i gang en vervekampanje, frem til 31. november. Vervepremie er 250 kr pr nytt medlem. Den som verver flest vil i tillegg få dekket en middag for to på restaurant Nøkken, til en verdi av inntil 1000 kr.

**5. Juletapas for medlemmer 7. desember**

Ett tema skal være konfliktløsning. Styremedlemmene oppfordres til å undersøke om vi har noen interne som kan holde innlegg om dette temaet.

Det er ønskelig at bussen hjem fra Kjeller går kl. 20.45.

**6. Evaluering av medlemsseminar 12. september**

Tilbakemeldingene har vært at folk var fornøyde med seminaret.

**7. Styremøtet i oktober**

Styremøtet blir 17. oktober. Eldbjørg er da på ferie. Arve leder møtet.

**8. Styremøtet i november**

Styremøtet flyttes fra 14. til 13. november. Det vil finne sted på Kjeller.

**9. Nytt om forhandlinger**

Vi har fått utelukkende positive tilbakemeldinger på beslutningen om flatt kronetillegg til alle.

**10. Eventuelt**

Styremøtet i desember flyttes fra 5. til 4. Vi spiser på Nøkken etter møtet.

Vi skal søke om penger til ou-seminar til våren, for våre medlemmer i råd og utvalg. Det ønskes forslag til sted og tema.

Gyrid tok opp sak om flytting av HMS-seksjonen. Forslaget om flytting av HMS-seksjonen fra Avdeling for organisasjon og virksomhetsstyring til Avdeling for HR var oppe i lokalt og sentral idf, og organisasjonene mente det var en dårlig løsning. Organisasjonene foreslo en plassering i Avdeling for digitalisering og infrastruktur – herunder Sikkerhet og beredskap som en bedre og mer naturlig organisasjonstilknytning. Ledelsen har brukt styringsretten og innlemmet HMS i HR-avdelingen.